Autun
Store norske leksikon,Geografi,Verdens geografi,Europa,Frankrikes geografi
Autun er en by i det sentrale Frankrike. Den ligger i regionen Bourgogne-Franche-Comté og departementet Saône-et-Loire. Byen har omtrent 14 300 innbyggere (2017).
Autun er en markedsby med produksjon av lær, møbler og metaller. Olje utvinnes i liten skala av steinkull-leier i Épinac-området rundt byen.Byen het i romertiden Augustodunum. Man kan derfor finne mange minnesmerker fra den gallisk-romerske tid, blant annet en byport fra det 3. århundre. I nærheten lå den keltiske byen Bibracte. Les mer i Store norske leksikon Frankrike Frankrikes geografi Bourgogne-Franche-Comté Romerriket